[{"text_idx": "#000003", "text": "Ddarparu cymorth i gyfanswm o 3,400 o bobl ers mis Hydref 2020 gyda 71 o brosiectau mewn 18 o awdurdodau lleol yng Nghymru.\nDarparu 500 o leoedd cysgu mewn 188 o adeiladau i bobl a all fel arall fod ar y strydoedd.\nGyflenwi 350 o staff y rheng flaen gyda mwy na 50,000 eitem o gyfarpar diogelu personol, yn cynnwys gorchuddion wyneb, menig nitril, sgriniau ar gyfer desgiau, hylif diheintio dwylo a thermomedrau i gadw pobl yn ddiogel a chyfyngu\u2019r trosglwyddiad o COVID-19 yn ein prosiectau.\nYmdrin ag eithrio digidol ymysg grw\u0302p cleientiaid The Wallich, gan ddarparu gliniaduron, tabledi a mynediad i\u2019r rhyngrwyd ar gyfer 95 o ddefnyddwyr y gwasanaeth.\nCynnal lefelau diogel o staffio er mwyn parhau i gynnig y gwasanaethau hanfodol, gan dalu am 140 o sifftiau pan oedd yn rhaid i staff hunanynysu.\nAddasu holl wasanaethau iechyd a diogelwch er mwyn sicrhau y gellir cadw at fesurau pellter, darparu staff mewn wyth o brosiectau a\u0302 chyfarpar i weithio o bell a galluogi\u2019r ddarpariaeth barhaus o gefnogaeth ar gyfer 677 o bobl sydd mewn risg o ddod yn ddigartref."}, {"text_idx": "#000004", "text": "Gwahoddwyd elusennau i ymgeisio am un o gant o gyfraniadau o \u00a3100,000, a derbyniodd Barlcays gannoedd o geisiadau gan elusennau drwy\u2019r DU a oedd yn cyflawni cefnogaeth ar lawr gwlad i gymunedau a oedd mewn risg o gael eu heffeithio gan yr argyfwng."}, {"text_idx": "#000006", "text": "Mae\u2019r rhaglen, sy\u2019n rhan o\u2019u pecyn ehangach, sef Pecyn Cymorth Cymunedol COVID-19, yn canolbwyntio ar gefnogi partneriaid elusennau\u2019r DU sy\u2019n cwrdd ag anghenion di-oed pobl yn ein cymunedau, gan gynnwys teuluoedd ar incymau isel, y rhai hynny sy\u2019n wynebu caledi ariannol, pobl hy\u0302n ynysig a gweithwyr allweddol."}, {"text_idx": "#000007", "text": "Mae timau digartrefedd arbenigol The Wallich drwy Gymru wedi darparu cymorth i bobl sydd a\u0302 phroblemau gyda chwblhau gwaith papur, derbyn cyngor ar gyfer tai, iechyd a chyfiawnder a chwblhau ceisiadau am Gredyd Cynhwysol. Bu mynediad at y rhyngrwyd yn arbennig o hanfodol i bawb yn ystod y pandemig."}, {"text_idx": "#000008", "text": "Mae The Wallich wedi galluogi mynediad parhaus at wasanaethau cefnogi digidol, yn cynnwys yr Adran Gwaith a Phensiynau, addysg a rhaglenni cyflogaeth, gweithgareddau ymgysylltu a\u0302\u2019r celfyddydau, cefnogaeth cymheiriaid a sesiynau cwnsela pan oedden nhw heb fand eang neu Wi-Fi."}, {"text_idx": "#000010", "text": "Roedd hyn yn cynnwys cost y cyfarpar diogelu personol, mesurau iechyd a diogelwch a chynyddu hygyrchedd digidol."}, {"text_idx": "#000011", "text": "Gyda chymorth Barclays a\u2019r gymuned yn ehangach yng Nghymru, mae The Wallich wedi gallu cynnal y gwasanaethau a thalu am y costau annisgwyl hyn drwy\u2019r flwyddyn ac mae\u2019n parhau mewn sefyllfa gref i barhau i ddarparu cymorth drwy\u2019r argyfwng hwn ac wedyn."}, {"text_idx": "#000013", "text": "\u201cDiolch i\u2019r gefnogaeth barhaus gan Barclays, mae The Wallich wedi darparu cymorth hanfodol i 3,400 o bobl sy\u2019n profi digartrefedd. Tra\u2019i bod yn ymddangos bod cysgu allan ar y strydoedd wedi gostwng yn ffisegol, nid yw digartrefedd wedi diflannu."}, {"text_idx": "#000014", "text": "\u201cMewn rhai achosion, mae pwysau COVID-19 wedi cynyddu\u2019r dangosyddion hynny a all arwain at ddigartrefedd: gwahanu\u2019r teulu, iechyd meddwl, cam-drin sylweddau, troi pobl allan o\u2019u cartrefi, diweithdra neu golli incwm i enwi ychydig yn unig."}, {"text_idx": "#000015", "text": "\u201cNid oedd yn ddewis inni gau ein holl wasanaethau yn ystod y pandemig, oherwydd yn amlwg roedd pobl angen ein help."}, {"text_idx": "#000016", "text": "\u201cFodd bynnag, gyda chefnogaeth sefydliadau fel Barclays, maen nhw wedi helpu i sicrhau bod cymorth wedi parhau i fod ar gael i unrhyw un sydd ei angen a bod y staff yn gallu darparu\u2019r cymorth hwnnw mewn modd diogel.\u201d"}, {"text_idx": "#000018", "text": "\u201cMae COVID-19 wedi creu effaith gymdeithasol ac economaidd na welwyd ei thebyg o\u2019r blaen yn y DU, gyda llawer yn profi mwy o galedi oherwydd yr argyfwng. Mae elusennau anhygoel, fel The Wallich wedi bod yn chwarae rhan hanfodol yn ymateb y DU i\u2019r pandemig, gan sicrhau bod help brys yn cyrraedd y rhai hynny sydd ei angen fwyaf."}, {"text_idx": "#000019", "text": "\u201cFel banc, rydym wedi bod yn gwneud popeth a allwn ni ar gyfer ein cwsmeriaid, ein cleientiaid a\u2019n cydweithwyr, a gobeithiwn drwy bartneru gyda The Wallich a llawer o elusennau eraill drwy\u2019r DU, y gallwn ni gyda\u2019n gilydd sicrhau bod cymaint o bobl ag sy\u2019n bosibl yn y cymunedau yr ydym yn byw ac yn gweithio ynddyn nhw yn cael eu cefnogi drwy\u2019r argyfwng hwn.\u201d"}]